കോർഫു (നഗരം)

ഗ്രീസിന്റെ ഭാഗമായ അയോണിയൻ ദ്വീപുകളിൽ ഒന്നാണ് കോർഫു. ഈ ദ്വീപിലെ ഒരു നഗരവും അറിയപ്പെടുന്നത് കോർഫു (ഗ്രീക്: Κέρκυρα - Kérkyra; ഇംഗ്ലീഷ്: Corfu(city)) എന്നുതന്നെയാണ്. 2011മുതൽ ഈ പ്രദേശം കോർഫു മുനിസിപ്പാലിറ്റിയുടെ കീഴില്പെടുന്നു. അയോണിയൻ ദ്വീപുകളുടെ തലസ്ഥാനം എന്ന പദവിയും ഈ നഗരം വഹിക്കുന്നുണ്ട്. ഈ നഗരത്തിൽ രണ്ട് കാസിലുകൾ (castles) സ്ഥിതിചെയ്യുന്നതിനാൽ കാസ്ട്രോപോളിസ് ( Kastropolis,Castle City) എന്നും കോർഫു അറിയപ്പെടാറുണ്ട്.

ഇന്ന് ഒരു യുനെസ്കോ ലോകപൈതൃകസ്ഥാനവും, ഗ്രീസിലെ ഒരു പ്രധാന വിനോദസഞ്ചാരകേന്ദ്രവുമാണ് കോർഫു. 2007-ലാണ് കോർഫുവിലെ പുരാതന നഗരപ്രദേശത്തെ യുനെസ്കോ ലോകപൈതൃകപട്ടികയിൽ ഉൾപ്പെടുത്തിയത്.BBC news on UNESCO World Heritage listUNESCO Advisory Body (ICOMOS) report on Corfu History retrieved 3 July 2007Old Town of Corfu on UNESCO website retrieved 3 July 2007

അവലംബം

പുറത്തേക്കുള്ള കണ്ണികൾ